open-index/open-wikipedia-markdown huggingface dataset:
Sedimentologija

**Sedimentologija** – geologijos disciplina, mokslas apie nuosėdas ir nuosėdines uolienas, jų kilmę susidarymą, sudėtį, struktūras ir tekstūras.

## Tyrimų istorija

Žmonės pradėjo maudoti nuosėdines uolienas dar akmens amžiuje. Gamindavo titnaginius įrankius, naudojo akmens anglį ir kt. vėliau nuosėdines uolienas naudojo statyboms metalų gavybai ir kt. Pirmiji sedimentologijai artimi darbai parašyti XV-XVIII amžiuje, bet tik XIX amžiuje sedimentologija buvo išskirta kaip atskira disciplina. Reikšmingas įvykis buvo 1839 pasiūlytas facijos terminas. Daug davė ir dabartinių vandenynų nuosėdų tyrimai. Didžiausiais postumis įvyko po antro pasaulinio karo, kai visame pasaulyje sparčiai vystėsi kalnakasybos pramonė ir pradėtos intensyviai naudoti nuosėdinės kilmės naudingos iškasenos.

## Sedimentologijos metodologija

Metodai, naudojami sedimentologijoje ir nustatantys nuosėdinių uolienų susiformavimo sąlygas:

* Atodantų matavimai ir atsidengiančių uolienų aprašymai.
** Aprašomi uolienų sluoksniai, apteikiama informacija apie sluoksnio storį, litologinę sudėtį, paplitimą, skirtingų uolienų kontaktus ir kt.
** Uolienų išplitimo žemėlapių sudarymas
* Gręžinių kerno aprašymas
* Stratigrafavimas
* Uolienų litologijos aprašymas
** Uolienų petrologijos ir petrografijos aprašymas įskaitant tekstūrą, grūdelių dydžius, jų formą, rūšiuotumą ir sudėtį
* Geocheminė uolienų analizė
** Izotopų geochemija, radiodatavimas, uolienų amžiaus nustatymas
Ogadeno karas

**Ogadeno karas** vyko tarp Somalio ir Etiopijos 1977–1978 m. ir gali būti laikomas vienu iš tipiškų Šaltojo karo laikų karų tarp Trečiojo pasaulio šalių. Tai vienas iš konfliktų Rytų Afrikoje.

Teritorinės Somalio pretenzijos į kaimyninių šalių teritorijas prasidėjo jau 1960–1964 m. Tarp pretenduojamų teritorijų buvo ir Etiopijos Ogadeno provincija. Nors ir palaikydamas šioje provincijoje veikiančias partizanines grupuotes Somalis iki XX a. aštuntojo dešimtmečio pabaigos nesiryžo atvirai palaikyti separatistinių grupių. Tačiau per aštuntąjį dešimtmetį labai sustiprėjo Somalio karinė galia, daugiausia Tarybų Sąjungos pagalbos dėka. Nors Somalio armija ir išliko beveik dvigubai mažesnė už Etiopijos, tačiau dėl tarybinių tiekimų Somalio Nacionalinė armija (SNA) turėjo triskart daugiau tankų ir šarvuotos technikos nei Etiopija, taip pat ir didesnes oro pajėgas.

Jausdama savo padidėjusią karinę galią, Somalio vyriausybė nusprendė jėgos būdu atplėšti nuo Etiopijos Ogadeno provinciją, kurios didelę gyventojų dalį sudaro etniniai somaliečiai. 1977 m. liepos 23 d. Somalis įsiveržė į Ogadeną. Somaliui pavyko užkariauti 80 proc. Ogadeno provincijos, tačiau 1978 m. žiemą–pavasarį teko trauktis, nes iki tol Somalį rėmusi TSRS pradėjo masinius karinės technikos tiekimus ir karinių patarėjų siuntimą į Etiopiją. Taip buvo vėl atstatytas jėgų balansas Rytų Afrikos regione ir Somalio pastangos jėgos būdu įgauti hegemono padėtį regione nepavyko.

## Išnašos
Brazilijos Vidurio vakarų regionas

**Brazilijos Vidurio vakarų regionas**:
* Plotas: 1 612 077,2 km² (28,3 %)
* Gyventojų: 11,616 mln. gyv. (7,2 gyv./km²; 6,4 %)
* BVP: ~40 mlrd. $ (8 %)
* Klimatas: Savaninis (aukšta temperatūra, sąlyginai nedidelis metinis kritulių kiekis)
šiaurės rytuose ir rytuose; tropinis rytuose ir vakaruose; pusiaujo šiaurėje
* Valstijos: Gojasas, Mato Grosas, Pietų Mato Grosas; be to, Federalinis Regionas, kuriame įsikūrusi sostinė Brazilija.
* Didžiausi miestai: Brazilija (2 043 169), Gojanija (1 090 737), Kampu Grandė (662 534), Kujaba (483 044), Aparesida de Gojanija (335 849), Anapolis (287 666), Korumba (95 704)
* Ūkis: sojos auginimas, turizmas
* Transportas: greitkeliai (daugiausia centrinėje ir rytinėje dalyje); šiaurėje ir rytuose įprastas upių transportas; atokiose ir mažose gyvenvietėse naudojamasi lėktuvais.
* Augmenija: Daugiausia savanos augmenija, vakaruose – užliejami regionai, šiaurėje – pusiaujo drėgnieji miškai.
* Ypatingi bruožai: nedidelis gyventojų tankumas. Mažiausiai industrializuotas šalies regionas, daugiausia maisto (mėsos) pramonė.
Wumpscut:

**:wumpscut:** – industrinės muzikos projektas iš Vokietijos, kurį 1991 m. įkūrė Rudolf „Rudy“ Ratzinger.

R. Ratzingeris buvo vienintelis, pastovus projekto narys, kiti muzikantai prisijungdavo laikinai, atskiroms dainoms ar albumams.

Pirmoji dėmesį patraukusi jo daina buvo „Soylent Green“, išleista 1993 m., pavadinta pagal to paties pavadinimo 1973 m. filmą.

## Diskografija
* Defcon (1991)
* Small Chambermusicians (1992)
* Music for a Slaughtering Tribe (1993)
* Dried Blood (1994)
* Smell the Disgusting Sweet Taste of Dried Blood (1994)
* Gomorra, (1994)
* Bunkertor 7 (1995)
* Mesner Tracks (1996)
* Music for a Slaughtering Tribe II (1997)
* Embryodead (1997)
* Born Again (1997)
* Dried Blood of Gomorrha (1997)
* Totmacher (1999)
* Boeses Junges Fleisch (1999)
* Ich Will Dich (1999)
* Blutkind (2000)
* Deliverance (2001)
* Wreath of Barbs (2001)
* Preferential Legacy (2003)
* Bone Peeler (2004)
* Blondi (2005)
* Evoke (2005)
* Jesus Antichristus & Die Liebe (2006)
* Cannibal Anthem (2006)
* Killer Archives (2006)

## Nuorodos
* Oficiali svetainė
Peru vėliava

**[[Peru]] [[vėliava]]** – stačiakampio formos audeklas padalintas į tris lygias vertikalias juostas, išorines raudonas ir vidurinę baltą. Baltos juostos centre įkomponuotas Peru herbas.

## Istorija
Vėliava įteisinta 1825 m.

## Istorinės vėliavos

1950 m. generolas Odria suvienijo valstybę ir naudojo raudona - balta - raudoną vėliavą. Vėliau joje buvo įkomponuota Peru herbas,. Tokia vėliava naudojama iki šių dienų.

Birželio 7 d., Arikos mūšio metinės, yra minima kaip Vėliavos diena.

## Simbolika
Raudona spalva simbolizuoja karą ir didvyriškumą, balta – taiką, garbę ir progresą.

## Panašios vėliavos

## Nuorodos
* fotw.net
* vexilla - mundi.com
Viktoras Krasovickis

**Viktoras Krasovickis** (; 1953 m. spalio 10 d.) – latvių verslininkas, bankininkas, finansų grupės Parex stebėtojų tarybos pirmininkas.

Viktoras Krasovickis valdo 43 proc. Parekss Banka akcijų (2005 m. duomenimis); laikomas vienu turtingiausiu Latvijos bei Rytų Europos žmonių.

1975 m. Viktoras Krasovickis baigė Rygos RPI, įgijo automatikos ir telemechanikos inžinieriaus specialybę.

XX a. 9 deš. ėmėsi verslo, kartu su Valērijs Kargins įsteigė pirmąjį buvusios TSRS teritorijoje valiutos keityklų tinklą.

1993 m. AS „Parekss banka“ viceprezidentas ir stambus akcininkas (30,03 %).

2003 m. *[[Business Week]]* įtraukė Viktorą Krasovickį į 25 Europos lyderių sąrašą.

2005 m. Lenkijos *[[Wprost]]* sudarytame Turtingiausių Rytų Europos žmonių sąraše Viktoras Krasovickis užėmė 85 vietą; jo turtas vertinamas 400 mln. JAV dol.

## Nuorodos

* Viktoras Krasovickis biografija 
* ''Wprost'' informacija
Valērijs Kargins

**Valērijs Kargins** (g. 1961 m. kovo 27 d.) – latvių verslininkas, bankininkas, finansų grupės Parex vadovas.

1983 m. Valērijs Kargins baigė Valstybinio Latvijos universiteto Žurnalistikos fakultetą.

1983–1991 dirbo žurnalistu laikraštyje „Vefietis“, vadovavo Rygos miesto komiteto Kultūros skyriui.

1986 m. pradėjo verslą, įkūrė vieną iš pirmųjų įmonių TSRS turizmo sektoriuje.

1988–1992 įmonės Parex direktorius.

1991 įsteigė pirmąjį buv. TSRS teritorijoje valiutos keityklų tinklą.

Nuo 1992 m. Valērijs Kargins Parex Bank prezidentas.

Nuo 1998 m. prezidentas ir Parex Bank valdybos pirmininkas.

2003 m. *[[Business Week]]* įtraukė Valerijų Kargins į 25 Europos lyderių sąrašą.

2005 m. Lenkijos Wprost sudarytame Turtingiausių Rytų Europos žmonių sąraše Valērijs Kargins užėmė 84 vietą; jo turtas vertinamas 400 mln. JAV dol.

## Šeima
Valērijs Kargins vedęs, žmona Tatjana Kargina (juristė), kartu augina sūnus: Rems (gim. 1982) ir Maksims (g. 1987).

## Nuorodos

* Valērijs Kargins tinklalapis  (latvių, rusų k.)
* Wprost informacija
Naujasis solis

**Naujasis solis** (*S/*) – Peru piniginis vienetas (valiuta), lygus 100 sentimų. 

Naujasis solis įvestas 1991 m. liepos 1 d. ir pakeitė smarkiai nuvertėjusį intį santykiu: 1 naujasis solis už 1 mln. inčių. Naujojo piniginio vieneto monetos išėjo į apyvartą 1991 m. spalio 1 d., o pirmieji banknotai – 1991 m. lapkričio 13 d.
Diagenezė

**Diagenezė** – įvairūs fizikiniai, cheminiai ir biologiniai procesai vykstantys nuosėdose ar nuogulose, kurių metu tarp įvairių nuosėdų komponentų nusistovi fizikinė - cheminė pusiausvyra, atitinkanti sedimentacijos sąlygas. Tai procesas, kai nuosėdos virsta nuosėdinėmis uolienomis. Diagenezės procesai vyksta, esant palyginus žemai temperatūrai ir esant mažam slėgiui. Kai kurie mokslininkai mano, kad diagenezė yra žemiausioji metamorfizmo stadija. Po susiklostymo nuosėdos sutankinamos, jų poringumas sumažėja, dalinai ar visiškai iš besussidarančios uolienos pašalinamas vanduo. Organinė medžiaga gali būti pakeista neorganine.
Aleksander Gudzowaty

**Aleksander Gudzowaty** (1938 m. rugsėjo 22 d. Lodzė, Lenkija – 2013 m. vasario 14 d. Varšuva, Lenkija) – Lenkijos verslininkas, milijardierius.

Verslo pradžia siejama su *Bartimpex*. Vėliau bendradarbiavimo su rusų koncernu Gazprom.

Lenkijos savaitraščio *[[Wprost]]* 2006 metų duomenimis, Aleksander Gudzowaty turtas įvertintas 3,1 mlrd. zlotų.

## Nuorodos
[''[Wprost]'' informacija apie Aleksander Gudzowaty]
IKI (parduotuvių tinklas)

**IKI** – Lietuvos maisto prekių parduotuvių tinklas. Tinklą valdo UAB „IKI Lietuva“.

Pagrindinė akcininkė – REWE-Beteiligungs-Holding International GmbH (93,75 proc.), priklausanti „REWE Group“ įmonių grupei. Kita akcininkė – UNILEC S.A. (6,25 proc.)

## Istorija
1992 m. broliai belgai George, Oliveris ir Nicolas Ortizai atidarė maisto prekių parduotuvę Vilniuje. 1993 m. Antakalnyje (Vilniuje) atidaryta pirmoji Lietuvoje savitarnos parduotuvė. 2005 m. atidarė pirmąją parduotuvę Latvijoje. 2007 m. pabaigoje paskelbta, kad tinklą iš jo įkūrėjų nupirko Vakarų Europos prekybos tinklų aljansas „Coopernic“. Didžiausiu akcininku tapo „REWE Group“ įmonių grupė. 2008 m. užbaigtos Panevėžio logistikos centro statybos ir atidaryti šviežių prekių bei bakalėjos gaminių sandėliai. 2009 m. Panevėžyje atidarytas didžiausias kulinarijos cechas visame Baltijos šalių regione.

2008 m. prekybos tinkle įrengtos savitarnos kasos, pavadintos „IKI Bitutė“.

2014 m. Latvijoje veiklą vykdžiusi įmonė SIA „Palink“ buvo parduota SIA „Mego“.

2018 m. „Iki“ prekybos tinklą siekė įsigyti „Rimi Lietuva“, tačiau Konkurencijos taryba nedavė leidimo sandoriui. Tais pačiais metais „Rewe“ padidino savo akcijų paketą „Iki“ valdomoje UAB „Palink“ iki 93,75%.

2021 m. „Iki“ įsigijo prekių pristatymo į namus startuolį „LastMile“. 2022 m. pradėjo veikti „Iki“ prekės ženklo elektroninė parduotuvė.

2022 m. kartu su „LastMile“ pradėtas pilotinis autonominio prekių pristatymo projektas. 2023 m. vasarą autonominiai pristatymo automobiliai pradėjo važiuoti Vilniaus centrinėse dalyse. Prekių pristatymas autonominiais automobiliais minimas ir Susisiekimo ministerijos bei „Lietuvos geležinkelių“ organizuojamuose „Žaliojo susisiekimo apdovanojimuose“.

2022 m. vasarį prekybos tinklas „Iki“, bendradarbiaudamas su startuoliu „Pixevia“, atidarė autonominę parduotuvę „IKI GO!“ Vilniaus senamiestyje. Vėliau Vilniuje buvo atidarytos dar kelios „IKI GO!“ autonominės parduotuvės. 2025 m. rugsėjo 29 d. pranešta, kad nuo 2025 m. spalio 1 d. autonominių parduotuvių projektas stabdomas ir veikiančios autonominės parduotuvės uždaromos.

2023 m. prekybos tinklas „Iki“ pristatė šūkį „Iki – arčiau tavęs“.

## Logotipai

IKI logo.png|Iki 2011 m. lapkričio 10 d.
Iki logo.png|Nuo 2011 m. lapkričio 11 d.


## Socialinės akcijos
2021 m. „Sustainable Brand Index™️“ reitinge „Iki“ užėmė 8 vietą.

2023 m. „Iki“ paskelbė tvarumo ataskaitą, kurioje pateikiama informacija apie bendrovės socialines iniciatyvas ir paramą. Ataskaitoje taip pat pateikiami duomenys apie paramą ir bendradarbiavimą su nevyriausybinėmis organizacijomis.

2021 m. „Iki“ pradėjo bendradarbiauti su Panevėžio moterų pataisos namais ir jiems pasiūlė įdarbinimo galimybes.

## Šaltiniai
Sandie Shaw

**Sandie Shaw** (tikrasis vardas *Sandra Goodrich* g. 1947 m. vasario 26 d. *Dagenham* gyvenvietėje, *Essex*) – Jungtinės Karalystės pop dainininkė. Iš kitų dainininkų išsiskyrė tuo, jog scenoje dainuodavo basomis.

1964 m. pasirodė pirmoji plokštelė *As Long As You're Happy Baby*, tačiau ji neatnešė didelės sėkmės. Tų pačių metų spalio mėnesį pasirodė singlas *Always Something There To Remind Me*, kuris tapo Sandie Shaw tramplinu į pripažinimą ir jau 1967 m. ji laikoma sėkmingiausia JK dainininke.
1967 m. balandžio 8 d. Sandie Shaw laimi Eurovizijos dainų konkursą Vienoje su daina *Puppet on a String*.
Po studijų Oksfordo ir Londono universitetuose tampa psichoanalitike.

## Hitai
* 1964 *(There's) Always Something There To Remind Me* (JAV 52 vieta, JK 1 vieta)
* 1964 *Girl Don't Come* (JAV 42 vieta, JK 3 vieta)
* 1965 *I'll Stop At Nothing* (JK 4 vieta)
* 1965 *Long Live Love* (JAV 97 vieta, JK 1 vieta, Vokietija 28 vieta)
* 1965 *Message Understood* [ (JK 6 vieta)
* 1966 *Tomorrow* (JK 14 vieta)
* 1966 *Nothing Comes Easy* (JK 14 vieta)
* 1967 *Puppet On A String* (JK 1 vieta)
* 1967 *You've Not Changed* (JK 18 vieta)
* 1969 *Monsieur Dupont* (JK 6 vieta)

## Nuorodos

* Oficialus Sandie Shaw tinklalapis

|-
PETN

**PETN** () – viena iš galingiausių šiandien žinomų sprogstamųjų medžiagų. Jis daug jautresnis trinčiai ar sutrenkimams nei TNT ar tetrilas ir vertinamas kaip tarpinė sprogstamoji medžiaga tarp ISM ir brizantinių sprogstamųjų medžiagų. Jautresnės už jį SM laikomos ISM, mažiau jautrios laikomos brizantinėmis. 

Jis yra plačiai naudojamas karinėms reikmėms, norint sumažinti jautrumą smūgiui ir trinčiai, tai daroma jį flegmatizuojant – t. y. maišant su jautrumą mažinančiomis medžiagomis, dažniausiai su vašku ar polimerais.

PETN yra vienas is komponentų gaminant Semtex plastikinę sprogstamąją medžiagą. Per Antrąjį pasaulinį karą garsusis amerikiečių reaktyvinis granatsvaidis *Bazooka* turėjo kumuliacinį kovinį užtaisą su PETN.

PETN taip pat naudojamas medicinoje kraujagyslėms išplėsti, panašiai kaip ir NG.

## Istorija
Pentaeritritolio tetranitratas pirmą kartą buvo pagamintas ir patentuotas 1894 m. sprogmenų gamintojo Rheinisch-Westfälische Sprengstoff A.G. iš Kelno (Vokietija). PETN pramoninė gamyba pradėta 1912 m., kai patobulintą gamybos būdą užpatentavo Vokietijos vyriausybė. PETN pirmoji naudoti pamėgo Vokietijos kariuomenė, Antrajame pasauliniame kare plačiai naudojo tiek kaip inicijuojantį užtaisą TNT užpildo amunicijoje, tiek gryną, maišant 90/10 santykiu su vašku šarvamušiuose sviediniuose.

## Savybės
PETN praktiškai netirpsta vandenyje (0,01 g/100 ml 50 °C temperatūroje), silpnai tirpsta įprastuose nepoliariniuose tirpikliuose, tokiuose kaip alifatiniai angliavandeniliai (pvz., benzinas) arba tetrachlormetanas, bet tirpsta kai kuriuose kituose organiniuose tirpikliuose, ypač acetone (15 g. /100 g tirpalo 20 °C temperatūroje, 55 g/100 g 60 °C temperatūroje) ir dimetilformamide (40 g/100 g tirpalo 40 °C temperatūroje, 70 g/100 g 70 °C temperatūroje). PETN sudaro eutektinius mišinius su kai kuriais skystais arba išlydytais aromatiniais nitro junginiais, pvz. TNT, ETN arba tetrilas. Vanduo, kurio temperatūra 100 °C ar aukštesnė, sukelia hidrolizę į dinitratą.
* Tai bekvapė balta, kieta, kristalinė medžiaga.
* PETN detonacijos greitis esant tankiui 1,7 g/cm³ yra 8400 m/s.
* PETN formulė C(CH2ONO2)4. Tankis 1,773 g/cm³. Lydymosi temperatūra 141&nbsp;°C.
* RE faktorius 1,66. Kaitinamas nesprogsta, tačiau skyla esant 190&nbsp;°C.

## Gamyba
Gamyba vyksta pentaeritritoliui reaguojant su koncentruota azoto rūgštimi, pagerinti reakcijos išeigai, kartu dažnai naudojama koncentruota sieros rūgštis. Šios egzoterminės reakcijos metu susidaro šviesios nuosėdos, kurias galima rekristalizuoti iš acetono ir gauti chemiškai švarius ir stabilius kristalus.

## Šaltiniai
Pašakarnis (Radviliškis)

**Pašakarnis** – kaimas Radviliškio rajono savivaldybės pietvakariniame pakraštyje, 4 km į šiaurės vakarus nuo Šaukoto. Įeina į Tytuvėnų regioninį parką. Šiuo metu tai apleista teritorija, kadangi paskutinis jos gyventojas ir buvęs savininkas Jonas Norvilas mirė 1997 m. Prie dvarvietės stūkso Pašakarnio piliakalnis, kurį žymį dar sovietmečiu pastatytas ženklas, bet dabar nėra saugomas objektas.

## Istorija

Norvilai (Vincas ir jo sūnūs Antanas ir Ipolitas) Pašakarnio dvarą pirko XX a. pradžioje. Dabar jų palikuonys gyvena Lietuvoje, JAV, Ukrainoje. Dvarvietė garsėjo apie 1860 m. pastatytu dideliu mediniu pastatu, bet po Jono Norvilo mirties jis nebeišliko.

## Gyventojai

## Šaltiniai
Pašakarnis

:: *Apie kaimą Radviliškio rajone žr. [[Pašakarnis (Radviliškis)]]*.

**Pašakarnis** – kaimas Kelmės rajono savivaldybėje, 5 km į pietryčius nuo Tytuvėnų, netoli Tyruvėnų tyrelio ir Naukaimio pelkės. Keliukai į Tytuvėnus, Skogalį, Plekaičius. Likusi Pašakarnio dvarvietė, medžių alėja, dubeniuotas akmuo.

## Istorija

Pašakarnio dvaras minimas jau 1509 m., kai jį valdė Žemaičių seniūnas Mikalojus Kęsgaila.

Nuo 1946 m. veikė pradinė mokykla, nuo 1950 m. – biblioteka.

|}

## Gyventojai

## Šaltiniai
SM

**SM** gali reikšti:

* San Marino – ISO 3166-1 standartu apibrėžtas šalies dviejų raidžių kodas;
* ISO 3166-2:SM – ISO 3166-2 standarto sudėtinė dalis apibrėžianti San Marino padalijimą į regionus;
* Sporto mokykla;
* Sprogstamosios medžiagos – cheminiai junginiai ar jų mišiniai, sukurti sprogdinimams vykdyti.

**Sm** gali reikšti:
* Samario kodą.

**sm** gali reikšti:
* Samoaiečių kalbos  kodą (pagal ISO 639-1 standartą);
* Samoaiečių Vikipedija (:sm:).
Šilgaliai (Slavikai)

**Šilgaliai** – kaimas Šakių rajono savivaldybėje, 5 km į pietryčius nuo Slavikų ir 6 km į šiaurės vakarus nuo Panovių, prie Šešupės ir sienos su Karaliaučiaus kraštu, greta kelio  su atšaka . Seniūnaitijos centras.

## Geografija

Šilgalius, kaip ir Slavikus, nuo Karaliaučiaus srities skiria Šešupė. Šilgaliai įsikūrę vaizdingoje vietoje ant aukšto Šešupės upės kranto, nuo kurio atsiveria reginys į vingiuotą Šešupės slėnį. Vasarą prie Šešupės būna poilsiautojų ir daug žvejų. Šilgaliuose veikia didžiausias Marijampolės apskrityje baidarių nuomos punktas bei kaimo turizmo sodyba „Šešupės slėnis“. Čia vyksta pokyliai, banketai, švenčiamos šventės yra kambariai nakvynei, trijų rūšių pirtys bei trijų rūšių ir dydžių pokylių salės visa tai kaip ir kempingas stovi ant Šešupės kranto. Čia organizuojamos vienos, dviejų, trijų ir keturių dienų ekskursijos baidarėmis tiek didelėms, tiek ir mažoms ekspedicijoms. Taip pat galima jodinėti žirgais, vaikščioti arba važinėti dviračių pažintiniais takais, kurie veda per Šešupės slėnį, juose sutinkami raistai, Šilgalių dvaras, šilas, „Robinzono sala“ ir kitos lankytinos šio krašto vietos. Kaimo turizmo sodyboje „Šešupės slėnis“ taip pat vyksta šaudymo iš senoviškų svaidomųjų ginklų pamokos, taip pat tikros lietuviškos duonos kepimo senoviškuoju būdu bei kalvystės pradmenų pamokos.

## Istorija

XIX a. buvo valsčiaus centras.

|}

## Gyventojai

### Žymūs žmonės
* Pranciškus Būčys (1872–1951), Lietuvos Rytų apeigų vyskupas, teologas, marijonas, Lietuvos katalikų mokslų akademijos akademikas, teologijos daktaras.

## Šaltiniai
Šilgaliai (Šilutė)

**Šilgaliai** – kaimas Šilutės rajono savivaldybėje, 6 km į pietvakarius nuo Tenenių, šalia kelio .

## Gyventojai

## Šaltiniai
Žukai

**Žukai** – kaimas Pagėgių savivaldybėje, 8 km į rytus nuo Vilkyškių, prie Giluvės upės, 1,5 km į šiaurę nuo plento Šilutė-Jurbarkas, prie kelio į Tauragę. Seniūnaitijos centras. Veikia Žukų pagrindinė mokykla, biblioteka (nuo 1952 m.), paštas (LT-99020), stovi Žukų evangelikų liuteronų bažnyčia. Rytinis kaimo pakraštys yra riba tarp Pagėgių ir Jurbarko rajono savivaldybės.

## Etimologija

Žukuose 1736 m. ūkius turėjo Kristupas Šilevardis, Abrys Šusteraitis, Liudkus ir Brožis Žukai (). Iš pastarosios kaime vyravusios pavardės ir kilo jo pavadinimas (asmenvardinis vietovardis). 1796–1802 m. kaimas dar vadintas *Hohenwalde*.

## Istorija

Kaimas pažymėtas 1665 m. braižytame Ragainės apskrities žemėlapyje kaip maža salelė girioje. 1736 m. priklausė Kasikėnų valsčiui. XVIII a. Žukai buvo eilinis Viešvilės parapijos kaimas, tačiau per XIX a. pastebimai ūgtelėjo. Jau valsčiaus centru vadinamoje gyvenvietėje 1905 m. surašyti 237 žmonės, iš jų 41 lietuvis. Žukų valsčiuje tada priskaičiuota 1318 gyventojų, iš jų 433 gimtoji kalba lietuvių. 1905 m. liepos 25 d. įsteigtas paštas „prie karčiamininko pono Hesse“.

Žukų evangelikų liuteronų bažnyčia pastatyta ir pašventinta 1907 m., tačiau parapija kurti pradėta daug anksčiau. Dar 1845 m. nupirktas 27,5 ha žemės plotas būsimam kunigui įkurdinti, ieškota tinkamos vietos laikiniems maldos namams įrengti. Tačiau pamaldas čia laikyti imta tik nuo 1869 m. Į jas nustatytą dieną žukiškius kviesdavo atvykęs Viešvilės kunigas, melstasi mokykloje. 1897 m. pabaigoje laikraštyje „Nauja lietuviška ceitunga“ rašoma dėl bažnyčios reikalingumo Žukuose. 1900 m. atkėlus kunigą Johaną Lozereitą (Ločeraitį?), 1900 balandžio 1 d. nuo Viešvilės parapijos atskirti 22 kiemai, įkurta savarankiška Žukų parapija. 1903 m. pastatyta klebonija. 1907 m. Žukų evangelikų liuteronų bendruomenėje užrašyta 2300 žmonių, iš jų 1000 lietuvininkų, 1912 m. – 2250, 1921 m. – 1500, 1926 m. – 2316, 1936 m. – 2250. 1947 m. bažnyčia uždaryta, vietos valdžia joje įrengė tarybinio ūkio sandėlį.

Šalia bažnyčios yra senosios neaptvertos, bet tvarkomos liuteronų kapinės, kuriose dauguma antkapių sunykę. Prie pat Tauragėn vedančio kelio, šalia naujojo mokyklos pastato, yra senosios mokyklos raudonų plytų pastatas, spėjama, kad pastatytas tuoj po 1833 m., kai tik buvo įsteigta pati mokykla. Tikriausiai jame 1866–1870 m. mokytojavo poetas ir publicistas Kristupas Kropaitis (1843-prieš 1911 m.), parašęs daina virtusį eilėraštį „Nemuno kelionė“. 2005 m. prie pastato sienos pritvirtinta memorialinė lenta skelbianti, kad bažnytkaimio pašonėje, nedideliame Naujienos kaime gimė, o 1877 m. Žukų liaudies mokyklą lankyti pradėjo vienas iškiliausių lietuvininkų – būsimasis Mažosios Lietuvos visuomenės, kultūros, evangelikų liuteronų bažnyčios veikėjas, politikas, triskart išrinktas Prūsijos karalystės landtago deputatu, kunigas, prof. dr. Vilius Gaigalaitis (1870–1945).

## Gyventojai

## Šaltiniai
Upyna (kaimas)

**Upyna** – kaimas Šilalės rajono savivaldybėje, prie pat Upynos miestelio.

## Gyventojai

## Šaltiniai
Detonatorius (geležinkelyje)

**Geležinkelio detonatorius** – įtaisas traukinio mašinistui garso signalu perspėti. Geležinkelio detonatorius yra didelės monetos didumo, su dviem švininėmis vielomis jam prie bėgio viršaus pritvirtinti. Užvažiavus traukiniui, detonatorius garsiai sprogsta, taip įspėdamas mašinistą apie priekyje esantį nenumatytai sustojusį kitą traukinį ar panašią netikėtą kliūtį. Detonatoriai tinka signalui perduoti tirštame rūke, kuomet semaforo signalai nematomi. Detonatoriaus užtaisas yra gerokai per mažas ant jo užvažiavusiam traukiniui pakenkti, bet šalia traukinio stovinčiam stebėtojui jis nėra labai jau saugus.

Australijos taisyklės pataria laikytis ne mažiau kaip 40 m atstumu.

## Šaltiniai
Pajūris (Rietavas)

**Pajūris** – kaimas Rietavo savivaldybėje, 6 km į pietus nuo Rietavo, kairiajame Jūros upės krante, piečiau vietos kur į ją įteka Kumelupis.

## Istorija
Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

## Gyventojai

## Šaltiniai
Žadeikiai (Joniškis)

**Žadeikiai** – kaimas Joniškio rajono savivaldybėje, 9 km į pietryčius nuo Žagarės, prie Skardupio upelio, Žagarės girios pakraštyje. Šalia eina kelias .

## Gyventojai

## Šaltiniai
Žadeikiai (Kupiškis)

**Žadeikiai** – kaimas Kupiškio rajono savivaldybės šiaurėje, 5 km į rytus nuo Kupreliškio. Seniūnaitijos centras.

## Gyventojai

### Žymūs žmonės
* Žadeikiuose gimė karininkas, pedagogas, rezistentas Bronius Vaivada (1900–1946).

## Šaltiniai
Žadeikiai (Krinčinas)

**Žadeikiai** – kaimas Pasvalio rajono savivaldybės vidurio rytuose, 6 km į pietryčius nuo Krinčino. 

## Gyventojai

## Šaltiniai
Šilalės miesto seniūnija

**Šilalės miesto seniūnija** – administracinis-teritorinis vienetas Šilalės rajono savivaldybėje, Žemaitijos etnografiniame regione, sutampantis su Šilalės miesto ribomis. Administracija dirba savivaldybės pastate, kur veikia ir Šilalės kaimiškoji seniūnija.

## Geografija

Seniūnija užima 353 ha plotą. Vakarinėje dalyje teka Lokysta, kur į ją įteka Ašutis. Mieste Ašutis prieš savo žiotis yra patvenktas ir suformuotas Šilalės miesto tvenkinys. Per miestą eina kelias , kuris jungiasi su keliais  ir . Yra Šilalės kapinės, Šilalės miesto stadionas.

## Istorija

Seniūnija įkurta 1995 m. ar kiek vėliau. 2001 m. patvirtintas Šilalės herbas, kurį naudoja ir seniūnija.

|-
| 2009-09-01  || 3  || || 1 miestas (Šilalė)
|-
| 2011 m.  || 3  || 5492 || 1 miestas
|-
| 2016-08-13  || || || 1 miestas
|-
| 2021 m.  || 4 || 4729 || 1 miestas
|-
|}

## Seniūnai
* Alfonsas Paulikas, nuo 1995 m.
* Eglė Straukienė, 2022 m.

## Seniūnaitijos

2009 m. įsteigtos 4 seniūnaitijos:
* **Draugystės seniūnaitija** – Kvėdarnos g., Sodų g., Lokystos g., Ašučio g., Lakštingalų g., Atgimimo g., Medvėgalio g., Vienybės g., Lingiškės g., Vakario g., V. Jurgučio g., Draugystės g., Paparčių g., M. Šalčiaus g., A. Rubšio g., Žyliškės g.
* **Karšuvos seniūnaitija** – J. Basanavičiaus g., Nepriklausomybės g., S. Gaudėšiaus g., V. Kudirkos g., Maironio g., Vasario 16-osios g., Ateities g., Sporto g., Dvaro g., Paupio g., Karšuvos g., Tauragės g., Rytinio Kelio g., Struikų g., Pūtvės Pilies g.
* **Pušyno seniūnaitija** – Vytauto Didžiojo g., Vykinto g., Kranto g., Aušros g., M. Valančiaus g., Birutės g., Vilties g., Kęstučio g., Pušyno g., K. Jauniaus g., Zobelijos g., Saulėtekio g., Svirno g., Dyvyčio g., Kapų g.
* **Šarūno seniūnaitija** – S. Dariaus ir S. Girėno g., Kovo 11-osios g., Žemaitės g., Pietinio Kelio g., Šolių g., Šarūno g., Pievų g., D. Poškos g., V. Statkevičiaus g., A. Stulginskio g., S. Biržiškio g., Vingininkų g.

## Šaltiniai
Azoto trijodidas

**Azoto trijodidas** – itin sprogi medžiaga, NI3. Maži kiekiai sprogsta netgi palietus plunksna, paskleisdami debesį jodo garų.

Azoto trijodidas toks nestabilus todėl, kad centrinis azoto atomas yra stabiliai molekulei pernelyg mažas. Todėl jodo ryšiai su azotu yra įtempti, o paties jodo atomai pernelyg arti vienas kito. Azoto trijodidas skyla pagal lygtį

: 2NI3 (s) → N2 (d) + 3I2 (d)

Grynas azoto trijodidas yra tamsiai raudona medžiaga, pirmąkart gryna susintetinta tik 1990 metais. Ji gaunama reaguojant boro nitridui (BN) su jodo fluoridu (IF) trichlormetane, esant -30&nbsp;°C.

Nedideli azoto trijodido kiekiai kartais pagaminami mokant chemijos studentus. Dėl didelio nestabilumo šis junginys kol kas neturi rimtesnio praktinio pritaikymo ir nėra naudojamas rimta sprogstamoji medžiaga. Drėgnas azoto trijodidas šiek tiek stabilesnis nei sausas, tačiau vis dar pernelyg nestabilus.

## Kitos reikšmės
Kitas panašus junginys, kartais taip pat vadinamas azoto trijodidu, yra jo junginys su amoniaku, NI3·NH3. Jis susidaro reaguojant jodui su amoniaku ir žinomas nuo daug seniau (pirmąkart susintetino *Bernard Courtois* 1812 metais). Tai irgi sprogus junginys.
C4

**C4** gali reikšti:
* C0 – popieriaus formatą 
* C-4 – sprogmenys;
* Angliškasis debiutas – šachmatų pradžia, pradedama ėjimu 1.c4.
Avitaminozė

**Avitaminozė** – liga, atsirandanti organizmui ilgą laiką negaunant kurio nors vitamino. Hipovitaminozė – dažnesnė, jos metu gaunama per mažai vitaminų.

## Požymiai
Kiekvieno vitamino avitaminozės požymiai skirtingi. Čia pateikti pagrindiniai:

## Šaltiniai
Brazilijos Pietų regionas

**Brazilijos Pietų regionas**:
* Plotas: 577 214 km² (6,2 %)
* Gyventojų: 25,8 mln. gyv. (43,46 gyv./km², 12,5 %)
* BVP: ~91,5 mlrd. $ (16,5 %)
* Klimatas: beveik visame regione vidutinis (šilta vasarą ir šalta žiemą), pietinėje dalyje kartais būna sniego. Šiaurės rytinei regiono daliai būdingas tropinis klimatas (karšta vasarą ir šilta/vėsu žiemą).
* Valstijos: Parana, Pietų Rio Grandė, Santa Katarina.
* Didžiausi miestai: Kuritiba (1.586.848), Portu Alegrė (1.360.033), Londrina (446.822), Žoinvilis (429.004), Kašijas do Sulas (360.223), Florianopolis (341.781), Pelotasas (323.034), Kanoasas (305.711), Maringa (288.465), Ponta Grosa (281.000), Blumenau (277.500), Kaskavelas (273.000), Foz do Iguasu (269.585), Santa Marija (243.396), Rio Grandė (238.000)
* Ūkis: mašinų ir automobilių pramonė, tekstilė, energijos gamyba, kompiuterių programavimas, gyvulininkystė, apelsinų, obuolių ir greipfrutų auginimas.
* Transportas: Regione daug greitkelių ir geležinkelių, nors pastarieji daugiausia naudojami krovinių gabenimui. Kai įmanoma, naudojamas upių transportas.
* Augmenija: Atogrąžų miškai pakrantėje, tropiniai mišrieji miškai šiaurėje ir vakaruose, ir prerijos tipo augmenija pietuose (pampos).
* Ypatingi bruožai: Pietų regionui būdingas aukštas gyvenimo lygis ir aukščiausi socialiai rodikliai šalyje. Regionui, kaip ir San Paulo valstijai, būdingas didelis imigrantų skaičius (vokiečiai, italai, portugalai, ispanai, lenkai, japonai, arabai, ukrainiečiai ir lietuviai). Imigrantai suteikė regionui ypatingų bruožų (architektūra, virtuvė, žemės ūkis ir kt.)
Žirgas (šachmatai)

**Žirgas** – šachmatų figūra. Kiekvienas žaidėjas žaidimą pradeda turėdamas 2 figūras.
Algebriniu žymėjimu baltųjų žirgų pradinė pozicija **b1** ir **g1**, juodųjų – **b8** ir **g8**.

Žirgas juda neįprasčiausiai iš visų šachmatų figūrų – L raidės forma – du laukelius horizontaliai arba vertikaliai ir vieną statmenai judėjimo krypčiai. Žirgas kerta tik paskutiniame ėjimo laukelyje. Jis gali peršokti figūras, todėl dažnai naudojamas pradedant žaidimą.

Žirgo vertė beveik prilygsta rikio vertei. Žirgas ypač naudingas žaidimo pradžioje. Žaidimo pabaigoje, jei viena pusė turi tik karalių ir žirgą, o kita – tik karalių, yra lygiosios, kadangi matas neįmanomas.

Įdomi figūros savybė, kad iš balto laukelio žirgas visuomet šoka į juodą ir atvirkščiai, iš juodo – į baltą. 

Leonhard'as Euler'is, šveicarų matematikas, suformulavo žirgo galvosūkį:
Ar įmanoma tuščią šachmatų lentą žirgu apeiti taip, kad žirgas kiekviename laukelyje pabuvotų tik vieną kartą? 

Kitas žinomas uždavinys – išdėlioti minimalų žirgų skaičių taip, kad jie gintų kiekvieną likusį šachmatų lentos laukelį.

## Šaltiniai

## Nuorodos
* Šachmatų figūros vertė
* Žirgo galvosūkis
Karalius (šachmatai)

**Karalius** – svarbiausia šachmatų figūra. Baltieji pradeda žaidimą turėdami karalių **e1** laukelyje (algebriniu žymėjimu), juodieji – **e8** laukelyje. Kai karalius atakuojamas – atsiduria priešininko figūros kertamame laukelyje, skelbiamas šachas.

Šachmatų žaidėjo tikslas – paskelbti matą, atakuojant karalių taip, kad jis nebeturėtų ėjimo galimybių ir būtų atakuojančios figūros kirtimo laukelyje.

Karalius negali būti keičiamas į jokią figūrą, tačiau pagal kovos sugebėjimus jis maždaug tiek pat stiprus kiek rikis ar žirgas kartu su pėstininku. Karalius dažniausiai aktyvus partijos pabaigoje. Uždaviniuose pasitaiko princas - karaliaus ėjimus turinti figūra be karališkų priveligijų (gali būti kertama).

## Šaltiniai

## Nuorodos
* Rokiruotė
* Šachmatų figūros vertė
Pėstininkas (šachmatai)

: *Šis straipsnis apie šachmatų figūrą. Apie karius skaitykite [[Pėstininkas|čia]].*

**Pėstininkas** – silpniausia šachmatų figūra. Žaidėjai pradeda partiją turėdami po 8 pėstininkus. Algebriniu žymėjimu, baltųjų pėstininkai išdėstyti antroje linijoje **a2, b2, c2, …, h2**, juodųjų septintoje – **a7, b7, c7, …, h7**.

Pėstininkas gali eiti tik į priekį per vieną langelį arba, būdamas pradinėje padėtyje, gali per du langelius slinkti į priekį. Priešininko figūrėlės kirtimas yra kitoks nei kitų figūrų – eidamas tiesiai jis negali kirsti. Pėstininkas gali kirsti priešininko figūras, esančias vienu langeliu toliau į dešinę arba į kairę. Galimas ir kirtimas prasilenkiant (tarpt. *en passant*). Toks kirtimas galimas tik tada, kai varžovas prieš tai padarytame ėjime paėjo iš pradinės padėties per du langelius. Paveiksliuke toks kirtimas vaizdžiai pademonstruotas. Pėstininkai gali eiti tik į priekį.

Kirsdamas pėstininkas iškrypsta iš tiesaus kelio į gretimą vertikalę ir toliau žygiuoja nauja vertikale. Taip du pėstininkai atsiduria vienas už kito (dvigubi pėstininkai). Tokie pėstininkai silpnesni už greta stovinčius, nes negina vienas kito, yra gana sunkiai ginami kitų pėstininkų ir priekinis pėstininkas blokuoja kelią antrajam. Didmeistrių partijose tarp Alexander Alekhine ir Vladimir Nenarokov (1907) bei John van der Wiel ir Vlastimil Hort (1981) yra buvę net keturi vienas už kito sustatyti pėstininkai.

Pasiekus paskutinę gulstinę vietoj pėstininko galima uždėti bet kokią savos spalvos figūrą (valdovę, bokštą, žirgą arba rikį). Karaliaus statyti arba nieko nekeisti negalima. Dažniausiai pėstininkas keičiamas į stipriausią figūrą, valdovę. Į kitas figūras jis keičiamas jei pakeitus į valdovę gresia patas, arba, priešingai, jau ir valdovė nebepadeda bet pakeitus į kitą figūrą dar galima išprovokuoti patą. Retais atvejais matui greičiau pasiekti naudingesnis žirgas. Apytikrė keitimų statistika didmeistrių partijose (pagal 2006 m. ChessBase) yra tokia:

:

Pėstininkų išdėstymo struktūra geriausia atspindi žaidimo strategiją. Jų ėjimai, struktūra ir grupavimas debiutuose yra ypač svarbūs.

## Šaltiniai

## Taip pat skaitykite
* Šachmatų figūros vertė
C-4

**C-4** (iš *composition C-4*) – plačiausiai naudojama karinė plastiškoji sprogstamoji medžiaga.

C-4 yra gaminamas iš SM, plastifikatoriaus ir paskutiniais metais dar dedama žymiklio. Tikimasi, jog žymiklis liks pasklidęs po sprogimo ir prireikus pagal jį bus galima nustatyti sprogmenų kilmę. Kaip ir daugumoje plastiškųjų sprogmenų pagrindinė SM C-4 mišinyje yra RDX (91 % masės). Plastifikatorius yra di(2-ethylhexyl) ar *[[dioctyl sebacate]]* (5,3 %), rišiklis – poliizobutilenas (2,1 %), kartais *[[dioctyl adipate]]* (DOA). Dar dedama truputėlis (1,6 %) variklio alyvos.

Nors ir galia sumažėja lyginant su grynu RDX, bet tokia mišinio sudėtis palengvina SM naudojimą. Ji tampa minkšta, plastiška, prilimpa prie sprogdinamų paviršių be papildomų priemonių. Galima pačioje sprogdinimo vietoje suformuoti norimos formos ir dydžio užtaisą. Tai labai svarbu gaminant kryptinį užtaisą. Jis patikimas ir saugus, nesprogsta numestas, peršautas, uždegtas ar esant kitiems poveikiams, kurie gali atsirasti kariui nešant sprogmenį mūšio lauke.

C-4 gaminama paprastai – visos sudedamosios medžiagos reikiamomis proporcijomis ištirpinamos organiniame tirpiklyje. Tirpiklį išgarinus lieka C-4.

Egzistuoja ir C-1, C-2 bei C-3 mišiniai. Jie nuo C-4 skiriasi RDX procentine dalimi.
Dėl to šie mišiniai turi skirtingas kietėjimo temperatūras ir labai nežymiai skiriasi galia. C-4 plačiausiai naudojamas šiandien.

Semtex taip pat labai panašus į C mišinius.

C-4 yra 1,36 karto galingesnis nei TNT.

## Įdomybės
Vietnamo JAV kariai, kai nebūdavo kito kuro, degindavo nedidelį kiekį C-4 maistui pasišildyti. Taip pat C-4 yra tradicinė SM žaidimuose ir filmuose. Daugelyje filmų C-4 naudojama užrakintoms durims ar seifams išlaužti.
Šachmatų figūros vertė

Šachmatų žaidime figūros dažnai vertinamos taškais, siekiant pagelbėti sprendžiant strateginius ir taktinius uždavinius. Tačiau vertinimas taškais tik apytiksliai apibrėžia figūros vertę žaidime, kadangi labai daug priklauso nuo figūrų pozicijos, paties žaidimo strategijos ir figūrų išvystymo.

Dažniausiai naudojamas figūrų vertinimas taškais (Kapablanka ir Nick de Firmian). Kadangi pėstininkas įvertintas vienu tašku, kartais figūrų vertei apibrėžti naudojamas pėstininkas kaip mato vientas – pvz.: žirgas vertas 3 pėstininkų.

## Pastabos


## Literatūra

* José Capablanca and Nick de Firmian (1921, 2006). *Chess Fundamentals (Completely Revised and Updated for the 21st Century)*. Random House. ISBN 0-8129-3681-7 .
LPDA

**LPDA** – Lietuvos pilių ir dvarų asociacija, įkurta 2005 metų rugsėjo mėnesį.
  
Asociacija jungia Lietuvos pilių ir dvarų savininkus bei kitus asmenis, besirūpinančius šių objektų išsaugojimu ir puoselėjimu. Tai žmonių turinčių atsakingą požiūrį į paveldą asociacija.
  
## Asociacijos tikslai
* Skatinti bei užtikrinti Lietuvos dvarų ir pilių išsaugojimą ir puoselėjimą.
* Tinkamai astovauti Asociacijos narių, bei Lietuvos dvarų ir pilių kultūros paveldo išsaugojimo interesams Lietuvoje ir paaulyje.
* Ginti Asociacijos narių teises įstatymų nustatyta tvarka.
* Teikti pasiūlymus Lietuvos Respublikos valstybinėms institucijoms dėl ruošiamų ir veikiančių įstatymų bei kitų teisės norminių aktų, tiesiogiai ar netiesiogiai susijusių su Lietuvos dvarų ir pilių kaip kultūros paveldo apsauga.
* Bendradarbiauti su užsienio dvarų ir pilių bei panašiomis asociacijomis, kultūros, švietimo, mokslo, gamybinėmis ir komercinėmis organizacijomis, valstybinėmis įstaigomis.
 
## Asociacijos veikla
Asociacija savo jėgomis ar bendradarbiaujant su kitomis organizacijomis organizuoja ir rengia tarptautines mokslines konferencijas, forumus ar kitokius kultūrinius renginius, kurių tikslas – kultūros paveldo išsaugojimas, informacijos dalijimasis tarp asociacijos narių ir suinteresuotų asmenų, sklaida plačiajai visuomenei.
Asociacija inicijuoja ir visomis įmanomomis priemonėmis remia pilių ir dvarų – kaip kultūros paveldo – studijas ir mokslinius tyrimus.
Asociacija, bendradarbiaudama su mokslo, meno ir švietimo institucijomis, inicijuoja ir visomis įmanomomis priemonėmis remia senųjų amatų ir tradicinių verslo šakų, puoselėtų Lietuvos dvarų ir pilių sodybų aplinkoje, tyrimus, atkūrimą ir puoselėjimą.
Asociacija, gavusi narių pritarimą, paruošia, pasirašo ir vykdo bendradarbiavimo sutartis su Lietuvos bei užsienio aukštojo mokslo įstaigomis, institutais, siekiant maksimaliai atkurti dvarų ir pilių sodybas, jų kultūrinį palikimą.
Asociacija parengia ir teikia LR valstybinėms institucijoms dvarų ir pilių atkūrimo strateginį planą, kuriame būtų numatyta aiški ir motyvuota kultūros paveldo priežiūros bei kontrolės procedūra, užtikrinanti privačių investicijų į kultūros paveldo atkūrimą apsaugą.
Įstatuose numatytiems tikslams pasiekti Asociacija turi teisę užsiimti ir kitokia veikla, neprieštaraujančia Lietuvos Respublikos įstatymams.
Glicerolis

**Glicerolis** (dar žinomas kaip glicerinas arba 1,2,3-propantriolis) E422 – dirbtinis saldiklis

Glicerolis − tirštas, bespalvis, bekvapis, tąsus skystis. Tirpus vandenyje, higroskopiškas, saldoko skonio, mažai kenksmingas.

## Istorija

Kad glicerolis yra trihidroksilis alkoholis, nustatė prancūzų kilmės chemikas M. Bertlo (1827–1907).

## Maisto priedas
Dirbtinis saldiklis – Europos Sąjungos E numerių sąraše esantis **E422**.

## Naudojimas
Glicerolis yra naudojamas maisto pramonėje kaip saldiklis, tabako gamyboje, medicinoje, skalbimo, kosmetikos priemonėms, tekstilės, popieriaus, plastmasės, lakų ir odos produkcijai, žemės ūkyje, elektrotechnikoje, radiotechnikoje.

Kulinarijoje glicerolis naudojamas kaip maisto priedas konsistencijos pagerinimui konditeriniams gaminiams, kepamos duonos apimties padidinimui. Glicerolis lėtina duonos gaminių žiedėjimą, makaronai tampa mažiau lipnūs.

Naudojamas arbatos, kavos ekstraktų, taip pat nealkoholinių gėrimų gamyboje.

## Šaltiniai
Šilgaliai (reikšmės)

**Šilgaliai** – taip vadinamos gyvenvietės:

## Lietuva
* kaimas Kazlų Rūdos savivaldybėje;
* kaimas Klaipėdos rajone;
* gyvenvietė Pagėgių savivaldybėje;
* kaimas Šakių rajone:
** Lukšių seniūnijoje;
** Slavikų seniūnijoje;
** Šakių seniūnijoje;
* kaimas Šilutės rajone.

## Rusija

Kaliningrado srityje:
* Šilgaliai (Barchanai) Slavsko rajone;
* Šilgaliai (Baturinas) Gusevo rajone;
* Šilgaliai (Dotovka) Černiachovsko rajone;
* Šilgaliai (Kaširinas) Nemano rajone;
* Šilgaliai (Sadovojė) Polesko rajone;
* Tilžės Šilgaliai Tilžės apskrityje.
Mon Sen Mišelis

**Mon Sen Mišelis** arba **Šv. Mykolo kalnas** () – uolėta, beveik apvalios formos salelė Mon Sen Mišelio įlankoje tarp Bretanės ir Normandijos, į vakarus nuo Avranšo (šiaurės vakarų Prancūzija). Kalnas (aukštis iki 78 m) tampa sala tik esant dideliam potvyniui. Salą su žemyniniu krantu jungia pylimas. Saloje yra Viduramžių sienos ir bokštai, kaimelis, aukščiausias taškas – garsus vienuolynas, nuo seno svarbus piligrimystės centras, turintis tvirtovę ir kalėjimą. Vienuolyno bažnyčia pastatyta dar XI amžiuje, pasižymi gotika. Išorinėms vienuolyno sienoms būdingi karinės tvirtovės ir paprasto religinio pastato bruožai. Kaimelyje išlikę pastatų nuo XV a. 1790–1863 m. čia veikė kalėjimas.

Mon Sen Mišelio sala ir įlanka – nuo 1979 m. UNESCO pasaulio paveldo objektas.

## Šaltiniai
Neotomizmas

**Neotomizmas** – oficiali katalikybės filosofija, Viduramžių scholastikos vystymas nuo XIX a. antrosios pusės. Susijęs su Tomo Akviniečio vardu. Buvo labai populiarus Lietuvoje tarpukario laikotarpiu. Neotomistai teigia, jog teisingas tikėjimas esąs aukščiau proto, kad jis papildąs žinojimą, jo nevaržąs, suderinamas su mokslu.

Pagrindinės neotomizmo kryptys – egzistencinis neotomizmas ir transcendentinis neotomizmas. Žymiausi egzistencinio neotomizmo atstovai – Ž. Maritenas, E. Žilsonas, Ž. de Finansas, E. Meskolas, transcendentinio – Ž. Marešalis, E. Koretas, K. Raneris, B. Lonerganas. Šios neotomizmo kryptys viena nuo kitos skiriasi būties sąvokos ir būties pažinimo būdo aiškinimu.

Neotomizme nuosekliai nagrinėjama būtis (*essentia*), buvimas (*existentia*) ir žmogus. Būtis laikoma tuo, apie ką galima pasakyti, jog tai yra. Visgi neotomistai skiria tai, kas yra (*esse*), nuo to, kas egzistuoja (*ens*). Tai, kas yra, turi būti atrasta iš to, kas egzistuoja (iš to, kuo būtis reiškiasi). Daiktų esmės pažinimas laikomas absoliuto pažinimo pradžia.

Neotomizmas nuosekliai aptaria ir šiuolaikinės kosmologijos, biologijos, antropologijos duomenis. Siekiama rasti mokslo aspektų, mokslinį pasaulio vaizdą leidžiančių interpretuoti teologiškai.

Aristotelio ir Tomo Akviniečio nuosaikiuoju realizmu paremta neotomizmo pažinimo teorija. Neotomistai plėtoja personalistinę žmogaus teoriją. Pagal šią teoriją, žmogus kaip individas yra gamtos ir visuomenės determinuotas, o kaip asmenybė savo esme pakyla virš visuomenės, siekia amžinybės.

## Šaltiniai
Ukmergės dekanatas

**Ukmergės dekanatas** – Kauno arkivyskupijos administracinis vienetas, kuriame priklauso 11 parapijų Ukmergės rajone, 3 parapijos (Kavarsko, Kurklių, Užunvėžių) Anykščių rajone ir 1 parapija (Balninkų) Molėtų rajone.

## Istorija

XIX a. pradžioje priklausė Vilniaus vyskupijai, bet 1849 m. perduotas Žemaičių vyskupijai. 1926 m. priskirtas Kauno arkivyskupijai.

1993 m. jam priklausė 13 bažnyčių – Balninkų bažnyčia, Deltuvos bažnyčia, Kavarsko bažnyčia, Kurklių bažnyčia, Lyduokių bažnyčia, Pabaisko bažnyčia, Pašilės bažnyčia, Taujėnų bažnyčia, Ukmergės šv. apaštalų Petro ir Povilo bažnyčia, Ukmergės Švč. Trejybės bažnyčia, Užunvėžių bažnyčia, Vidiškių bažnyčia, Žemaitkiemio bažnyčia.

2003 m. jam priklausė 15 parapijų.

## Parapijos

|-
| Balninkų šv. vyskupo Stanislovo parapija || Balninkų šv. vyskupo Stanislovo bažnyčia ||
|-
| Deltuvos Švč. Trejybės parapija || Deltuvos Švč. Trejybės bažnyčia || Dainavos koplyčia
|-
| Kavarsko šv. Jono Krikštytojo parapija || Kavarsko šv. Jono Krikštytojo bažnyčia ||
|-
| Kurklių šv. Jurgio parapija || Kurklių šv. Jurgio bažnyčia ||
|-
| Lyduokių šv. arkangelo Mykolo parapija || Lyduokių šv. arkangelo Mykolo bažnyčia ||
|-
| Pabaisko Švč. Trejybės parapija || Pabaisko Švč. Trejybės bažnyčia ||
|-
| Pašilės šv. Barboros parapija || Pašilės šv. Barboros bažnyčia ||
|-
| Siesikų šv. apaštalo Baltramiejaus parapija || Siesikų šv. apaštalo Baltramiejaus bažnyčia ||
|-
| Taujėnų Šv. Kryžiaus Išaukštinimo parapija || Taujėnų Šv. Kryžiaus Išaukštinimo bažnyčia ||
|-
| Ukmergės šv. apaštalų Petro ir Povilo parapija || Ukmergės šv. apaštalų Petro ir Povilo bažnyčia ||
|-
| Ukmergės Švč. Trejybės parapija || Ukmergės Švč. Trejybės bažnyčia ||
|-
| Užunvėžių Švč. Mergelės Marijos parapija || Užunvėžių Švč. Mergelės Marijos bažnyčia ||
|-
| Veprių Švč. Rožinio Mergelės Marijos parapija || Veprių Švč. Rožinio Mergelės Marijos bažnyčia || Sližių koplyčia
|-
| Vidiškių Švč. Trejybės parapija || Vidiškių Švč. Trejybės bažnyčia ||
|-
| Žemaitkiemio šv. Kazimiero parapija || Žemaitkiemio šv. Kazimiero bažnyčia ||
|}

## Šaltiniai

## Literatūra
* Ukmergės dekanato vizitacija 1784 m. (sud. Sigitas Jegelevičius). – Vilnius: Lietuvių katalikų mokslo akademija, 2009. – 308 p.: iliustr. – ISBN 978-9986-592-60-0
* Pabaisko dekanato vizitacija 1782–1784 m. (sud. Algirdas Antanas Baliulis). – Vilnius: Lietuvių katalikų mokslo akademija, 2010. – 368 p.: iliustr. – ISBN 978-9986-592-63-1
* Irma Stundytė. Ukmergės dekanato parapijų padėtis 1784 m. vizitacijos duomenimis. Magistro baigiamasis darbas. – Kaunas, Vytauto Didžioji universitetas, 2009.

## Nuorodos
* Dekanato svetainė
Airijos vėliava

**Airijos vėliava** () – vienas oficialių Airijos valstybės simbolių. Trispalvė vėliava – stačiakampis audeklas, susidedantis iš trijų lygių vertikalių spalvų juostų: žalios, baltos ir oranžinės

Pirmą kartą ši vėliava panaudota Paryžiuje 1848 metais. Ši vėliava tapo Airijos Laisvosios Valstybės vėliava 1922 metais.

Žalia spalva reiškia Airiją, dažnai vadinamą „žaliąja sala“ ir katalikybę, oranžinė spalva reiškia protestantizmą, balta spalva – taiką tarp abiejų konfesijų.
Kita spalvų aiškinimo versija teigia, kad žalia reiškia „žaliąją salą“, balta – katalikus (popiežiaus rūbų spalva), oranžinė protestantus (ši spalva kilusi iš – Viljamo III Oraniečio – protestantų pradininko Britų salose).

## Išnašos

## Nuorodos

* Vexilla-Mundi
Saulėgrįža

**Saulėgrįža** (ankstesnėje literatūroje galima rasti pavadinimą *solsticija*) tai laiko momentai žiemą ir vasarą, kai Saulė, slinkdama ekliptika, atsiduria taškuose, labiausiai nutolusiuose nuo dangaus pusiaujo. Nuo jų Saulė pradeda *grįžti* atgal (artėti prie dangaus pusiaujo).

Saulėgrįžos taškai danguje yra nutolę per 90 laipsnių nuo lygiadienio taškų. Vasaros saulėgrįžos momentu (žymimas Vėžio ženklu) Saulė yra šiauriniame dangaus pusrutulyje (dangaus pusiaujo atžvilgiu), žiemos saulėgrįžos taške (žymimas Ožiaragio ženklu) Saulė yra pietiniame dangaus pusrutulyje.
Saulėgrįžų taškai žymimi tais pat ženklais, kuriuose jie buvo prieš 2000 metų. Dabar vasaros saulėgrįžos taškas yra Tauro žvaigždyne, o žiemos saulėgrįžos taškas – Šaulio žvaigždyne.

Šiaurinio pusrutulio gyventojams vasaros saulėgrįža (birželio 22 d.) yra astronominės vasaros pradžia (Saulės kelias virš horizonto būna ilgiausias, taigi diena ilgiausia, naktis trumpiausia), o žiemos saulėgrįža (gruodžio 22 d.) – astronominės žiemos pradžia (naktis ilgiausia, diena trumpiausia). Pietų pusrutulio gyventojamas – atvirkščiai, birželio 22 d. naktis būna ilgiausia, o diena trumpiausia.

* **[[Vasaros saulėgrįža]]** būna birželio 22 arba birželio 21 dieną (šventė – Rasos šventė).
* **[[Žiemos saulėgrįža]]** būna gruodžio 22 arba gruodžio 21 dieną (šventė – Kūčios).

Saulė Vilniuje per vasaros saulėgrįžą vidurdienį būna maždaug 59°, per žiemos saulėgrįžą – 12° aukštyje.

## Šaltiniai
Svarstyklės

**Svarstyklės** gali reikšti

Prietaisą masei nustatyti:
* Svarstyklės (prietaisas).

Zodiako žvaigždyną:
* Svarstyklės (astronomija).
Padvarėliai (Mažeikiai)

**Padvarėliai** – buvęs kaimas Mažeikių rajono savivaldybėje, į šiaurę nuo Mažeikių-Šiaulių plento. Į pietus nuo minėto plento yra Padvarių kaimas.

## Istorija

Viekšnių apylinkės Padvarėlių kaimas 1984 m. liepos 25 d. panaikintas LTSR AT Prezidiumo įsaku.

## Gyventojai

## Šaltiniai

*
Skorpionas (reikšmės)

Žodis **skorpionas** gali reikšti:

* skorpionas – voragyvių klasės skorpionų būrio atstovas;
* Karalius skorpionas – Aukštutinio Egipto karalius Serketas;
* Skorpionas – Zodiako žvaigždynas;
* Skorpionas – Zodiako ženklas;


Vaizdas:Black scorpion.jpg|Skorpionas
Vaizdas:Kingscorpion.jpg|Karalius skorpionas
Vaizdas:Scorpius constellation map.png|Skorpiono žvaigždynas
File:Scorpio.svg|Astrologinio ženklo Skorpiono simbolis


Karinė technika:
* Skorpionas (ginklas) – senovės Romos šaunamasis ginklas;
* FV101 Scorpion – D. Britanijos žvalgybinis šarvuotis, kartais priskiriamas lengviesiems tankams;
* M56 Scorpion – JAV prieštankinė savaeigė;
* Scorpion vz 61 – čekiškas pistoletas kulkosvaidis;
* Skorpion – Rusijos burinis linijinis laivas (1704–1727 m.);
* Northrop F-89 Scorpion – JAV reaktyvinis naikintuvas;
* Skorpion – keletas JAV (*USS Scorpion*) ir D.Britanijos (*HMS Scorpion*) karo laivų.


File:Balliste.jpg|Romėnų skorpiono rekonstrukcija
File:FV101 Scorpion Iraq 1991.jpg|Britų žvalgybinis šarvuotis *FV101 Scorpion*
File:M56 at AAF Tank Museum.JPG|Amerikiečių prieštankinė savaeigė *M56 Scorpion*
File:Normal skorpion 01.jpg|Čekų *Scorpion Vz.61*
File:Northrop F-89A Scorpion in flight.jpg|Jav reaktyvinis naikintuvas *Northrop F-89 Scorpion*
File:HMS Scorpion (1910) IWM SP 000592.jpg|D. Britanijos eskadrinis minininkas HMS „Scorpion“ (1910-1921 m.)
File:Uss scorpion SSN589.jpg|JAV atominis povandeninis laivas USS „Scorpion“ (SSN-589)